Yezzi-d umɣar-nni ɣur-i, allen-is ɣelqent armi d ijerrḍan kan i d-ittbanen deg umkannsen, yenna-d : ma d kečč a mmi, ili-k ɣer tama-s, amakken i yella baba-k yidi, ili-k yid-s di teswiԑt n ccedda, ili-as d arfiq arma d taggara n tudert, ur tt-ttağğa ara ad tnuɣni, neɣ ad teḥzen, axaṭer leḥzen ɣef lmeyyet ur ilaq ara, maca d tucciḍt i xedmen wid i iԑeddan, sefreḥ-itt s ccnawi n tudert, akken ad tettu… Ini-as i baba-k ad iyi-d-imekti, steqsi-t ad k-d-iḥku ɣef wamek i nesԑedda temẓi.